તમામ એજન્સીઓની ધારણાને ખોટી પાડીને ભારતનો ચાલુ નાણાકીય વર્ષના પ્રથમ કવાર્ટરનો જીડીપી શાનદાર રીતે વધીને 8.2 ટકા રહ્યો છે. મોદી સરકાર માટે ખૂબ જ આનંદના સમાચાર છે, તેની સામે વિરોધ પક્ષો પેટ્રોલ- ડીઝલ, રૂપિયાની નબળાઈ અને નોટબંધીના મુદ્દે મોદી સરકાર પર માછલાx ધોઈ રહી છે, ત્યાં જીડીપીનો આંક જાહેર થયો, જેથી વિપક્ષોની હવા નીકળી ગઈ છે. વિપક્ષોએ વિરોધ કરવા માટે નવા મુદ્દા શોધવા પડશે. 2019માં લોકસભાની ચૂંટણી આવી રહી છે, તે પહેલા દેશનો જીડીપી ગ્રોથ રેટ આ રીતે ધારણા કરતાં વધુ વધી 8.2 ટકા આવે તો વિપક્ષોમાં તો સોપો જ પડી જાય ને… પણ જીડીપી વધીને આવ્યો તે તો દેશ માટે સારી જ વાત છે, પણ સાથે સાથે એ પણ વિચારવું જોઈએ કે ચર્ચા કરવી જોઈએ કે ભારતીય ઈકોનોમી કેટલી મજબૂત છે ઈકોનોમીના પેરામીટર્સમાં સૌપ્રથમ જીડીપી ગ્રોથ આવે છે, તે તો પોઝિટિવ આવ્યો છે, પણ તેની સાથે સાથે અનેક બાબતો એવી છે, કે જે ઈકોનોમીને બુસ્ટ આપી શકે છે, અને નુકશાન પણ કરી શકે છે. જેથી આપણે જીડીપી ગ્રોથ જોઈએ હરખાવા જેવું નથી. કેમ કે ભારતમાં હજીય કેટલાક ફેકટર્સ નેગિટિવ છે, જેને કેન્દ્ર સરકારે ટેક્લ કરીને સુલઝાવવા પડશે, નહી તા લાંબાગાળે આ ફેકટરની નેગેટિવ અસર જીડીપી ગ્રોથ પર પડી શકે છે.